на санитарна защита, след като разгледа множество фактори, включително, където е уместно:а) рисковете, установени от страната вносител, и доказателствата, представени от страната износител, че прилаганата от нея санитарна мярка ефективно предотвратява тези рискове;б) разпоредби от законодателството и подзаконовите нормативни актове на страната износител относно стандартите, процедурите, политиките, инфраструктурата, изпълнението на мярката и контрола над изпълнението ѝ;в) правомощия на компетентните органи на страната износител и тяхната структура, включително йерархичната им система на подведомственост, начина им на функциониране (modus operandi) и разполагаемите ресурси;г) доказателства, представени от страната износител, за ефикасността на програмите ѝ за изпълнение и контрол над мярката.Страната вносител има право да извършва проверка, както е определена в член 9, с която да подпомага определянето на съответствието на мярката с равнището на подходящата санитарна защита.2. При провеждането на консултативния процес, описан в точка 1 и при установяването на условията на търговия, посочени в член 8, параграф 2, буква б), страните отчитат натрупаните до момента опит и информация.3. Работата по или приключването на консултативния процес за един производствен район, сектор или част от сектор не трябва да зависи или да се забавя от работата по който и да било друг производствен район, сектор или част от сектор.4. Компетентността да определи окончателно дали конкретна санитарна мярка, прилагана от страната износител, съответства на равнището на подходящата санитарна защита в страната вносител, принадлежи еднолично на страната вносител, съобразно действащата в нея административна и правна рамка.Член 8Етапи на консултациите1. В приложение V са изброени секторите или частите от сектори за съответните живи животни и животински продукти, като за всеки район, сектор или част от такъв е определен етапът на консултациите относно признаването на еквивалентността на определени санитарни мерки, прилагани от една от страните, както и приложимите условия на търговия.2. а) Във връзка със санитарните мерки, признати за еквивалентни за търговски цели към датата на влизането в сила на настоящото споразумение, всяка от страните по него, в рамките на поетите от нея задължения, следва да инициира приемането на необходимите законодателни и административни мерки, с които да бъдат въведени в действие решенията за признаване на еквивалентността, до изтичането на три месеца от влизането в сила на споразумението.б) В случаите, когато посочените в приложение V условия на търговия включват специални условия, изисквани от страната вносител, чрез които да бъде постигнато подходящото за нея равнище на защита, търговията е допустима тогава, когато страната износител изпълни поставените от страната вносител условия, без да се засяга протичащият консултативен процес.3. Страните извършват съответните действия по приложение V, като се съобразяват с целевите крайни срокове за всеки отделен производствен район, сектор или част от сектор, с оглед, където е възможно, на признаване на еквивалентността и с цел улесняване на търговията.4. Приложение V подлежи на изменение в съответствие с член 14, параграф 2 и член 16, параграф 2 за отразяване на извършените промени от всяка от страните по отношение на признаването на еквивалентността на определени мерки или на условията на търговия.Член 9Разпоредби относно извършването на проверка1. Правото да определя естеството и честотата на извършване на проверките по външните териториални граници при вноса на живи животни